Diari Oficial de la Generalitat Valenciana


Sumari del DOGV 8130, del 19-09-2017 (2017/8079)

RESOLUCIÓ de 13 de setembre de 2017, de la Direcció General de Funció Pública, per la qual s'adjudiquen destinacions a les persones participants en el concurs específic de provisió número 15/2017, de llocs de treball de naturalesa funcionarial d'administració especial del cos A1-28, superior tècnic d'investigadors científics de l'Administració de la Generalitat, escales A1-28-02, investigador, i A1-28-03, professor d'investigació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8130

Data del DOGV
:   19-09-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/8079


Data del document
:   13-09-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * funcionari

RESOLUCIÓ de 13 de setembre de 2017, de la Direcció General de Funció Pública, per la qual s'adjudiquen destinacions a les persones participants en el concurs específic de provisió número 15/2017, de llocs de treball de naturalesa funcionarial d'administració especial del cos A1-28, superior tècnic d'investigadors científics de l'Administració de la Generalitat, escales A1-28-02, investigador, i A1-28-03, professor d'investigació. [2017/8079]  
  
Per Resolució de 27 de març de 2017, de la Direcció General de Funció Pública, es va convocar concurs específic de provisió número 15/2017, de llocs de treball de naturalesa funcionarial d'administració especial del cos A1-28, superior tècnic d'investigadors científics de l'Administració de la Generalitat, escales A1-28-02, investigador, i A1-28-03, professor d'investigació (DOGV 8012, 31.03.2017).  
  
Finalitzada l'avaluació dels mèrits del personal participant i la resta de tràmits d'execució de la convocatòria, la comissió de valoració va formular proposta definitiva d'adjudicació en compliment del que preveu la base sèptima de l'esmentada convocatòria.  
En conseqüència, en l'exercici de les competències atribuïdes per l'article 49 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i també per l'article 11 del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
  
Primer. Adjudicació dels llocs de treball  
Fer públiques les puntuacions obtingudes per les persones participants en el concurs de provisió número 15/2017, de llocs de treball de naturalesa funcionarial d'administració especial del cos A1-28, superior tècnic d'investigadors científics de l'Administració de la Generalitat, escales A1-28-02, investigador, i A1-28-03, professor d'investigació, i adjudicar amb destinació definitiva els llocs de treball assenyalats en l'annex de la present resolució.  
En el present concurs de provisió han participat 4 dones i 11 homes, i han sigut adjudicats 4 llocs de treball a dones i 11 a homes.  
  
  
Segon. Cessaments  
El personal que ocupa lloc de treball i ha obtingut destinació en aquest concurs cessarà d'ofici el dia 30 de setembre 2017.  
Igualment, cessarà d'ofici el 30 de setembre de 2017 el personal que estiga ocupant un lloc de treball adjudicat en el present concurs.  
  
No obstant el que disposa l'apartat anterior, en el supòsit de no incorporar-se la persona adjudicatària, no es produirà el cessament del personal que ocupe lloc, bé amb destinació provisional o nomenament interí.  
  
Tercer. Preses de possessió  
L'acte de presa de possessió, a què queda convocat tot el personal assenyalat en l'annex de la present resolució, tindrà lloc el 2 d'octubre 2017, a les 09,00 hores, en la seu de l'IVIA, carretera CV 325, Km 10,7 (46119) Moncada (València).  
Els efectes econòmics i administratius de la presa de possessió seran del dia 1 d'octubre de 2017.  
  
Contra la present resolució, que posa fi a la via administrativa, les persones interessades podran interposar un recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà de la recepció de la notificació. Així mateix, amb caràcter potestatiu, es podrà interposar un recurs de reposició, en el termini d'un mes des de l'endemà de la notificació, davant el mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen exercitar, si és el cas, qualsevol altre que hi estimen escaient.   
  
  
València, 13 de setembre de 2017.- La directora general de Funció Pública: Eva Coscollá Grau.